
Nemrég Pécsre igyekeztem. Fiatal gépkocsi- 


LK € kapcsolta be az URH készüléket, és beleszólt: 


vezetőnk régen járt ott. Természetes mozdulattal 


— Budapestről vagyok, a Damjanich utcát 
keresem, most haladok el a benzinkút előtt, kér- 


Bu E € lek barátom, segíts, mert nem ismerem a járást! 


A válasz azonnal megérkezett: 

— Köszöntlek városunkban! Sajnálhatod, 
hogy ritkán jársz nálunk! Figyelj, a hatodik vil- 
lanyrendőrnél! Haladj a nyomomban! 

Valóban — a kocsi elénkvágott és mutatta az 
utat. Búcsúzóul köszönt egymásnak a két vezető, 
halkan tülköltek és mosolyogva intettek. Ez az 
állítólag természetes eset azóta sem megy ki a 
fejemből! 

Eszembe juttat egy mondatot. ,,Találjátok 
meg, hol és miben van rátok szükség!" Ugye 
ismerős ez a mondat — hiszen Nektek írták, 
kedves úttörők és kisdobosok, s a levél küldője 
a Magyar Úttörők Szövetsége Országos Tanácsa 
volt. 

Összekapcsolódik a kép: a gépkocsivezető, 
aki nem ismeri a várost és segítséget kér. És a 
másik, aki készségesen, erőt, időt és benzint nem 
kímélve, előttünk haladva mutatja az utat. 

Jelkép is lehetne. Hiszen sok mindent meg kell 
tanulnia, találnia az embernek élete során. Csak a 


saját erejére, eszére, ismereteire nem támaszkod- 
hat. Sokat tudhat, de mindent nem. Ahhoz sok 
ember kell, soknak az ismerete, tapasztalata. 


Ha valamit nem tudunk, nyilván segítséget 
kérünk. Te hogyan csinálod? Magyarázd meg. 
S aki jobban tud valamit, az megosztja a többi- 
vel ismeretét. Ugyanebben a levélben van ilyen 
mondat: , Terveitek megvalósításához keresse- 
tek társakat! A felnőttek : a pedagógusok, a szü- 
leitek, a KISZ-tag fiatalok és a szocialista brigád- 
tagok szívesen segítenek." 

Arra gondolok, mi lenne, ha minden gyerek, 
kisdobos és úttörő is felcsapna segítőnek? Ha a 
megilletődött kis elsősöket reggel nemcsak a ka- : 
puban várnátok, hanem a tízpercekben is segí- 
tenétek nekik, hogy te még nem ismered az isko- 
lát, a napközit, te még nem tudod, hogy a csap 
vizét, ha kilocsolod, fel is kell törölnöd, s hogy 
a folyosóügyeletes szavára figyelni szokás. Figyelj 
ránk, nagyobbakra, akik otthonosan mozgunk az 
iskolában, a kisdoboséletben; az úttörők között! 
Mi megmondjuk és megmutatjuk, hogy tégy, 
s ha bármire szükséged van, hívj, fordulj hoz- 
zánk bizalommal! 

Mi lenne, ha valahová, rajfaliújságra, felírnánk 
négy betűt: T. E. S E. — Tanuljunk Egymástól, 
Segítsük Egymást! 


Papp László 
Indul az őrs 


Elő az őrsi zászlót, 

s a hátizsákokat! 
Térképet és iránytűt, 
botot, kulacsokat! 

Reggel vágunk a hegynek, 
— a fű még harmatos — 


bozótos meredeknek, 
mi, tízen , párducok" . 


Csúcsok csalnak, regényes, 


távoli várromok, 
völgyszoros, sziklabércek, 
friss vizű patakok. 


Tisztást keresünk délben, 
szélvédett kis tanyát 

és versenyezve faljuk 

az elemózsiát. 


Pufi pihen a fűben, 
sugaraz rá a Nap, 

s fotózza mindenünnen 
Robi a srácokat. 


Csokrot szed vadvirágból 
Feri a fák között, 
látcsövezi a távolt 
Vili a völgy fölött. 


Ernő előtt meg állvány: 
művészként festeget. 
Távolabb labda pattog, 
rúgják a gyerekek. 


Alkonyig tart a játék, 
s mire az est leszáll 
elcsöndesül a tájék: 
ballagunk haza már. 


Jemeljanov 


Volt nekünk egy szürke cicánk, úgy hívták, 
hogy Cirmos. Nagyon helyes, bátor kis cica 
volt. Ott ült a kályhánál a díványon, kinéze- 
getett az utcára. Senkit se bántott. Egyszer 
csak kinyílott az ajtó, és belépett a szobába 
két bozontos, nagy vadállat. Se mancsuk, se 
farkuk, de Cirmos mégis rögtön tudta, hogy 
ezek kutyák! 

Kutyaszőrű, kutyaszagú vadállatok. 

Cirmos háta ívbe görbült. Szőre égnek me- 
redt. Még farkincáján is felborzolta a szőrt. 
Felpúposította a hátát, fújt, háromszorosra 
növesztette magát. Most aztán ő is félel- 
metes! 

A bozontos vadállatok nem ijedtek meg, 
hanem szép lassan, tip-top, kip-kop, a dívány 
felé lépegettek, egyenesen Cirmosnak tar- 
tottak. 

No hiszen mi lesz ebből! 

Cirmos nekivetette hátát a falnak, két lábra 
állt, és kis mancsaival vadul hadonászni kez- 
dett az orra előtt : — Eredjetek innen, szörnyű 


) vadállatok! 


De a vadállatok bizony sehova se mentek. 

Két hónapja élt már ezen a világon Cirmos, 
de ilyen szörnyűséget még nem látott. 

Felugrott a díványról az asztalra, az asztal- 
ról a függönyre. A csésze meg a kanál leesett 
a földre. összetört a csésze, megcsörrent a 
kanál. Cirmos karmocskája véletlenül bele- 
akadt a terítőbe, s mikor fel akart ugrani a 
függönyre, a terítő visszahúzta. Cirmos vissza- 
huppant az asztalra. összetörte a vajtartót, 
kiöntötte a tejet. Csirr, csörr! Alig tudta ki- 
szabadítani a karmocskáját, aztán felmászott 
a függönyön, egyenest a szekrény tetejére. 

Felmászott, s csak ült. Itt talán csak nem 
érik el a szörnyű vadállatok. 

— Ej, Cirmos! — mondtam neki. — Hát 
miért ijedtél meg? Hiszen ezek nem kutyák, 
csak az én új csizmám. Kutyaprémből csi- 
nálják. A repülőink ilyen csizmában repültek 
az Eszaki-sarkra. 

— Miau! Eredj innen! — kiáltotta pana- 
szosan a szekrényről Cirmos. 

— Bizony nem megyek én innen sehova! — 


feleltem. — Hazajöttem, itthon is maradok, 
a csizmám se megy sehová. Meg kell barátkoz- 
nod vele, Cirmos, hiszen együtt fogtok élni. 

— Miau! Megszököm! — kiáltotta Cirmos. 

— Dehogyis szöksz meg, sehová se szöksz 
te innen — mondtam, s levettem a csizmámat. 
Odatettem az íróasztal mellé a sarokba, aztán 
felvettem a házicipőmet, s leültem dol- 
gozni. 

Vagy két óra múlva Cirmos lemászott a 
szekrényről, óvatosan elkerülte a félelmetes 
helyet, és bemászott a dívány alá. Sokáig ült 
ott egyedül a sötétben, nagyokat prüszkölve 
a portól. 

. . Ejszaka Cirmos fel-alá járt a szobában, és 
szándékosan kocorgott karmaival a padlón. 


Árendás József rajza 


De a csizma-kutyák tovább is csak álltak a 
sarokban, és hallgattak. 

Reggel, mikor felébredtem, azonnal körül- 
néztem. Hol van Cirmos? 

Sehol se láttam. Az egyik új csizmám fél- 
oldalra dőlve hevert a földön, s olyan kövér 
volt, mintha bent felejtettem volna a lábam. 

— Mrrrr! — hallatszott a válasz. — Hrrrr! 

A rőt színű kutyaprémből kikandikált Cir- 
mos elégedett kis pofácskája. Kiderült, hogy 
az éjjel összebarátkozott a jobb csizmakutyá- 
val. Másnapra pedig összebarátkozott a bal- 
lal is. 

Azóta Cirmos minden éjjel a csizmámban 
alszik. 

Nikodémusz Elli fordítása 


Vál: 


Aranyalmát adtam 
Anna-napra, 
hadd örüljön Anna 
apja-anyja. 


Felvidéki András rajza 


Árkon-bokron átugrottam, 
ágas-bogas fát kerestem, — 
álló napig ácsorogtam, j 
álmos lettem, hazamentem, 


Bánatos a béka, 
beteg a barátja: fond 
buta fejjel bocskor nélkül e [AH 


ment a békabálba. ár X[ 


Cérna Cili cukrász 
akar lenni, 
de dolgozni nem akar, csak 


— cukrot enni. 6) 


8 Csermely csobban, csillog csillag, 
sys N csóka, csuka csodálkoznak: 


a. 2 csalánosban csikó cselleng, 
Domboldalon dáridó, 


.-csacsi csuklik cserfa mellett. 
dobpergés és dudaszó, 


duhajkodnak, döng a dárda: 
dulakodik a dalárda. 


va tátog, 
gúnár gágog, 
gácsér hápog, 
gerle búg, 

gazda mondja: 
sok a gondja, 
mert a boglya 
felborult. 


éz Eta 


Erdőben epret szedtem, 

ebédre egrest ettem, 

egérnek kevés lenne, 
— elefántnak elég lenne. 

Füves földön futkároztam, 
friss folyóban fogast fogtam, 
fűzfafurulyát faragtam, 
fejem fölé felhőt fújtam. 


Gyertyánfát gyalul Gyulai György, 
gyertyángyökérnél lágyabb a tölgy, 
gyémánt a harmat, gyepes a völgy, 
gyertyavilágnál gyöngyöt fűz 


. egy gyönyörű hölgy 9 u 
o 


éz 


Pihe párna, patyolat, 
puha pehelypaplan, 

a pendelyem a padláson, 
a pajtában a pajtásom. 


Repülj, Ráró paripám, 
rajta, ízibe, 
régesrégen vár a rózsám 


sz 


. jegybe-gyűrűbe. 


4 Sűrű eső mossa Ez 
a sötét sikátort, 
Sári sálat köt Sándornak, 


Sándor sikál sátort. 


Szivárvány lennék szívesen, 
szelekkel száguldanék, 
visszaszállnék éjszaka, 
elszunnyadnék szótalan. 


Tölgyfa tutaj tetején 
törpe tilinkózik, 
tavi tündér tíz társával 


.  Tutyimutyi Mátyás motyog magában, ts 
/ szutykos pereputtya pettyes gatyában, do Ae 
o 


Üzenem anyámnak: 
ünnep lesz vasárnap, " 
ürühússal, üveg borral 


Eza 


3 üdvözölje ünőt űző ügyes ükapámat. 


Udvaromban uborkafa, 
azért ugat úgy a kutya, 
unokája ugrabugrál, 
úton-útfélen uzsonnál. 


z 


Verőfényben vándorolni, 
városokba vonatozni, 


ú ) ! vendégségben vacsorázni, ? 
2 tőled soha el nem válni! ; 


Zöld mezőben zivatar, 
zerge ázik-fázik, zsebemben a zsemle, 
zabla zörren, zeng az ég, zsindely van a házon, 

zúzmara szikrázik. Ess £..zsibvásár Debrecenbe. . 

Ut AT a az 4 5 
Foami!  Hétfőótahullahó, — J979 WV Irka, papír, tinta, 
I ! 2 hajnal óta havat hányok, 6 írja, aki bírja: 


eg hóhányónak lenni pedig vizet iszik, ha szomjazik 
hej, de nem kívánok! liba, gida, birka. 


3 — Jön a héja, juhocskáim, 
felfalja a báránykáim, 
jaj, jaj, jaj! g 


kergeti a kandúrt, 
kenderkötél kunkorodik, 
7 kajla kolomp kondul. 


Liliom Va Lyukas a saroglya, H 


levele gallyból a gereblye, 

hajladozz, ibolyából boglya, 

hajnali súlyos a csoroszlya, 

viola ka süllyed a tavalyi dereglye 

illatozz, mély a folyó, 

szél lengesse - gömbölyű a golyó, VS 
szalagomat, sekély a csermely, WA 
lobogtassa A feyemesekdyában korcsolyázik 

hosszú hajamat! Gergely. i 


"Madarat les 
a macska, 
megeszi, ha. 
megfogja, 
de a madár 


Napraforgó napba néz, 
hisz neki az nem nehéz, 
nem káprázik sok szeme, 
V1— egész nap nevet vele. 


4 a a 
; füttyent egyet — ses 0 
s elrepül, ar 
egett marad a Nyárfa, nyársfa, nyenyere, 
a Vmérges macsk nyírfa nyíllal lőtt nyest, 


"EC éhesen, nyögvenyelő nyavalya, 


/.nyolc nyúl nyomát ne keresd. 


Öregapámtól 

öt kövér ökröt örököltem, 
öt ökröt megsütöttem örömömben, 
öcsémmel összeölelkeztem: 

7. nem kell már ökröket őriznem! 


a 4 CC 


fogorvos 
otthon 
N. / óborral 
Se fogat mos. 


slat A SZENDRŐI 
JUHÁSZLEGÉNY 


Messzi, fent a szeles északon, Borsod legtávolabbi 
csücskében a kies Bódva folyó völgyében egy meredek 
hegycsúcson magaslott hajdanán Szendrő sokat próbált 
vára. Törökök, kurucok, labancok, osztrákok birtokol- 
ták, égretörő tornyait. Bizony ritka madár volt e tájon 
a békesség! 

A vár alatt elterülő városka népe is gyakorta kivette 
részét a szenvedésekből, a megpróbáltatásokból. 

Így volt az a törökvilágban is. 

A néphit szerint, egyidőben egy igen kegyetlen török 
basa birtokolta a várat. Nagy kényúr volt, sok fiatal 
lányt követelt magának rabszolgának. 

A szendrői tanács bizony nem tehetett mást, mint a 
kegyetlen kéréseket teljesítette. Mégpedig sorshúzással. 

Élt ebben az időben Szendrő határában egy ügyes, 
talpraesett juhászlegény. Szülei igen jómódúak voltak, 
sok erdőt-mezőt és juhnyájat birtokoltak. 

Ez a juhászlegény eljegyezte a városka legszebb leány- 
káját, akit Ilonkának neveztek. Ilka (mert így is hívták 
arrafelé az Ilonkákat) nagyon szerette a kedves és szép 
fiatal legényt. Gyakran sétálgattak együtt a sebes vizü, 
Bódva partján, s tervezgették boldog jövőjüket. 

Ragyogó, pompás tavaszi idő köszöntött be a Bódva 
folyó völgyébe, amikor pünkösd előtti szombatra kitűz- 
ték a lakodalom napját. 

Hogy, hogy nem, de a gonosz basa is tudomást szer- 
zett a dologról. Bizonyára a kémei jelentették neki. Men- 
ten hivatta a várban lévő, magyarul is jól tudó dervisét, 
aki egyben az íródeákja volt. 

A keszeg török pap egykettőre lefirkantotta a basa 
levelét. 

— Végy magad mellé három lándzsást, s ezen pecsétes 
levéllel rögvest keresd fel a szendrői bírót! — parancsolta 
a basa a dervisnek. 

A gonosz kényúr szavának minden török vakon enge- 
delmeskedett, s nem volt még dél sem, mikor a dervis és 
kísérete ott állt a szendrői bíró előtt. A szendrői nemesek 
főbírája reszkető kezekkel törte fel a viaszpecsétet. És 
bizony a félelme nem is volt alaptalan. 

Többek között ez állt a levélben: 

, Mi, az hatalmas s győzhetetlen császárunk Szendrő 
végvárában lakos Velej basa, ezennel szigorúan meg- 
feddünk téged szendrei főbíró. Tudomásunkra jutott, 
hogy egy Ilka nevű hajadon a mi kegyes engedélyünk 
nélkül kíván férjet választani, házasságra lépni, s lako- 
dalmat tartani. Ezen nevezetes és szép leányzó még oly 
fiatal, hogy mi — kik szívünkön viseljük bölcs császárunk 
alattvalóinak sorsát — nem tartjuk őt erre alkalmasnak." 

— Ó, álnok, hazug ember — gondolta magában a fő- 
bíró. — Hiszen már húsz telet is megért e leány. 


s. . ÉPpen ezért — folytatódott az álszent levél — 
úgy határoztunk, hogy őt a városi tanácsotok által enge- 
délyezett sorshúzás alól felmentjük, és három kerek nap 
elteltével itt a magunk szine előtt látni kívánjuk." 

— Hallatlan! — tört ki elkeseredetten a főbíró. 

— Mi lenni hallatlan, nemzetes uram? — ravaszko- 
dott a dervis. 

A bíró homlokát elöntötte a verejték. 

— Velej basa, a ti dicső uratok — kezdte cikor- 
nyásan — már soroltatott e hóban! 

— Bölcs és vitéz urunk nagyon kegyes — bugyboré- 
kolta a keszeg dervis. — Nyilván gazdagon meg akarja 
ajándékozni a szép leányzót. 

— Úgy tudom, a leányka éppen beteg — találta ki 
hirtelen a főbíró, és reménység gyúlt a szívében. (Annál 
is inkább, mert a szép leányka szegről-végről még a ro- 
kona is volt.) 

— Ó, az nem lenni baj. Minálunk, fent a várban híres 
keleti kirurgusok vagynak. Azok hamari idű s meggyó- 
gyul az szép virágszál — vigyorgott álnokul a dervis, 
majd parancsolva hozzátette : — Tudod, te főbíró, hogy 
vitéz Velej basa nem kukoricáz. Amit ű mondani tené- 
ked, az lenni szent. Ne akadékoskodj hát, hanem har- 
madnapra hozzátok fel a várba a szép Ilkát. 

Azzal a törökök lóra ültek, s ott hagyták faképnél a 
szendrői nemesek főbíráját. Bizony nagy gondba esett 
őkigyelme. Ám jól tudta, hogy a ravasz és kegyetlen 
Velej basával nem jó ujjat húzni. Menten bekiáltotta hát 
az egyik sánta hajdúját. 

— Menjen kend Létra bátyó, s rögvest hívja össze- 
a városi tanácsot! 

Már öreg este lett, mire a vén Létra , összebicegte" 
a tanács tagjait. 

A nemesekből és céhmesterekből álló magisztrátus 
nagy megdöbbenéssel hallotta a hírt. 

— Talán arannyal meg lehetne menteni a leánykát! 
— kockáztatta meg Ilka egyik nagybátyja, aki nemesem- 
berként volt a tanács tagja. 

— Hacsak a vőlegény apja, a gazdag számadó juhász 
nem áldoz e dologra — mondotta a főbíró. 

— Fösvényebb az annál! — kiáltotta neki valaki. 

— Próbát kell tenni — ajánlotta a főbíró. 

Úgy is lett. Még azon este a magisztrátus elé idézték 
a vőlegény apját, a környékszerte leggazdagabb juhászt. 

A vén bacsó hallgatagon tömte meg a nagy tajték- 
pipáját, majd akkurátusan kezdte: 

— Valóban nagyon szép leány ez az Ilka! Nemcsak 
nemes, hanem szép is, helyes is. De bizony igen szegény 
hajadon ő. Én azonban nem álltam a fiam elébe. Ha sze- 
reti, vegye feleségül, áldásom reájuk ! De, hogy még egy 

zacskó aranypénzt adjak érte a basának? Nem, azt már 
nem tehetem. Nékem még két legényfiam van, s azokat 
is ki kell házasítanom. 

A tanács tagjai tehetetlenül néztek össze. 

Végül a főbíró törte meg a csendet. 

— Akkor nem tehetünk mást, mint értesítjük a leányka 
szüleit, hogy készítsék fel a gyermeküket, s majdan a har- 
madik napon a mi hajdúink kíséretében felküldjük a 
várba. 

Ezután titkos szavazás következett, amelyen a tanács- 
tagok jóváhagyták a főbíró javaslatát. 

Másnap kora hajnalban, hogy Márton ne tudja meg 
a dolgot, a fösvény számadó elküldte őt három nyáj bir- 
kával s több bojtárral a debreceni vásárba. 

Jól tudta, hogy mire onnan visszatér a fia, a menyasz- 
szonyát már régen felvitték a várba a basához. És akkor 
már nem tehet semmit. 

De a vén bacsó rosszul számított. Mert amikor reggel- 
tájban az edelényi határba ért a nagy nyáj, utolérte a 
menyasszony nagybátyja, aki a városi tanács tagja volt. 
Héj, juhászlegény, Márton fiam! — kiáltott a 
fiúra. — Állj csak meg egy szóra ! 

A juhászlegény kíváncsian fordult a lovon érkezett 
szendrői köznemeshez. 

— Köszöntöm bátyámuram, de miért szólított meg 
kegyelmed? 

— Ha azt akarod, Márton fiam, hogy Ilka a tiéd le- 
gyen, azonnal fordulj vissza Szendrőbe! — aztán töviről- 
hegyire elmondotta Mártonnak, amit a tanácsban hal- 
lott, de azt is, ahogyan az édesapja vélekedett. 

— Ördög, pokol! — kiáltott fel elkeseredetten a ju- 
hászlegény. — Hát még a saját apám is ellenségem? Nem 
elég nekem a basa? 

— Nem ellenséged tenéked az atyád, csak a pénz vette 
el az eszét. De te ne veszítsd el a fejed! Van két teljes 
napod, addig sokat tehetsz! 

— De itt a nyáj, s ezt Debrecenbe kell kísérnem, így 
parancsolta apám! 

— Majd én elmegyek helyetted — ajánlotta a meny- 
asszony nagybátyja. — Jer, cseréljünk ruhát! 

A juhászlegény nem teketóriázott sokáig, hanem ruhát 
cserélt a szendrői nemessel. . . (A kampós juhászbotját 
azonban ruhájába csavarta, s a nyeregkápához kötözve 
magával vitte. Hiszen kampósbot nélkül nem érezte ma- 
gát igazi juhásznak.) 

Éppen delet harangoztak a szendrői kolostor temp- 
lomában, amikor az álnemesúr a városkába ért. Még 
elgondolni sem tudta, mit fog cselekedni, de vad elszánt- 
ság tükröződött az arcán. Aztán, amilyen gyorsan csak 
tudott, kilovagolt a városkából, s összevissza vágtatott 
a tavaszi virágoktól pompázó réten. 

Végül már nemcsak a lova, hanem önmaga is kifáradt. 
Leszállt hát a nyeregből, leheveredett a selymes réti fűbe, 
s elkeseredetten gondolt nehéz sorsára. Száz és ezer gon- 
dolat megfordult a fejében, hogy hogyan és miként tudná 
Ilkát a basától megmenteni. 

És amint ott heverészett keserves töprengések köze- 
pette, váratlan lódobogás ütötte meg a fülét. Gyorsan 
fölállt, majd fölpattant a lovára. 

Nem akart hinni a szemének! 

A rét másik oldalán, egy pompás pej paripán maga a 
szendrői basa lovagolt. Elöl a nyeregkápájához egy íj volt 
támasztva, és a basa olykor-olykor a levegőbe nyilazott, 
aholis egy nagy keringő rétisast akart lelőni. Vadul s 
egymásután suhogtak a vesszők, de a sas, mintha csak 
játszott volna a vadászó basával, ide-oda kerengett, s a 
kényúr nem tudta elejteni. A szendrői basa annyira bele- 
merült az üldözésbe, hogy mindenről megfeledkezve, 
össze-vissza lovagolt a réten. 

Így jutott el a nagy fűzfa közelébe, amely mellett ló- 
háton ülve figyelt a juhászlegény. Mivel pedig a basa az 
eget nézte, ezért nem vette észre a fiút. 

— No, most a kezem közé kerültél — gondolta Már- 
ton, majd villámgyors mozdulattal kibontotta a ruhába 
bújtatott kampósbotot, és az arra ugrató basa felé sújtott. 

Az ütés talált! 

A rézkampó éppen a gonosz basa halántékát érte, aki 
azon minutumban lebukott a lováról, s rögvest elköl- 
tözött az árnyékvilágból. 

A juhászlegény szinte megdermedt a nemvárt fordu- 
lattól, de hosszú töprengésre nem volt ideje. Gyorsan 
körülnézett, vajon nincsenek-e a közelben törökök? 


Mert ha igen, akkor rögvest menekülnie kell, különben 
halálfia. Nagy szerencséjére egyetlen kontyost sem látott 
sehol. Úgy látszik, jól lemaradtak a sasra vadászó 
uruktól. 

— Meg kell kötnöm a lovát, mert elárulja, mi történt! 
— gondolta hirtelen, majd a török lóhoz ugratott, s a 
sajátjához kötözte. 

— Át kell öltöznöm a basa ruhájába — villant át a fiú 
fején a gondolat. — Így talán megmenthetem a mátkám! 

És amint kigondolta, úgy is cselekedett, hamarosan 
a szendrői basa cifra és fényes öltözékében feszített. 
(A jobblétre szenderült basát pedig a szendrői nemes 
ruhájába öltöztette. Így sokáig azt hitték, ő halt meg 
a réten.) 

Nem telt bele egy jó félóra sem, amikor a juhászfiú, 
az álbasa bevágtatott lóháton Szendrőbe. 

Bizony nagy riadalom támadt az emberek között, és 
sokan azt találgatták, mit akarhat a basa? Némelyek 
csudálkoztak ugyan, hogy csak egyedül jár, mivel máskor 
népes kísérettel szokott átlovagolni a városon. 

Ám egyszer váratlan fordulat történt... Az egyik 
fiatal legény felismerte a fiút. 


— De hiszen ez Márton! — kiáltotta a jelenlévők nem 
kis csodálkozására. 

— Igen, az vagyok — felelte vissza a juhászlegény. — 
De ha jót akartok Szendrőnek, akkor most hallgassatok, 
s ne áruljatok el engem. — Legények! — fordult kis- 
vártatva a fiúkhoz. — Ki akar vélem tartani? 

— Én is, én is — felelték azok kórusban. 

— Akkor hát hallgassatok rám! . . . Mindenki sze- 
rezzen egy lovat meg egy kardot. De ha ez nem kerül, 
jó lesz egy hosszú nyelű balta is. Amikor pedig este lesz, 
mindenki menjen a Bódva partjára, s ott várjon meg 
engem. 

k 

Fent, a hegytetőn magasló várban már türelmetlenül 
várták haza a basát. A szolgák, a vitézek, a dervisek 
sehogyan sem értették a dolgot. 

— Csak nem esett a gyaurok fogságába? — talál- 
gatták. 

Már éppen azon volt az egyik bég, hogy több vitézzel 
a keresésére indul — hátha a vadászat alatt eltévedt az 
erdőn — amikor éles sípszó hasított a vár esti csend- 
jébe. 

— Megérkezett dicső urunk, a vitéz Velej basa! — 
kiáltotta örömmel a bég, majd nagy sietve gyalogosan 
a várkapuhoz igyekezett a parancsnokát üdvözölni. 

Az őrök épp e pillanatban húzták fel a várkapu rosté- 
lyát, és az álbasát beengedték. Ám a nagy vasrostélyt 
visszaengedni már nem tudták, mert azon minutumban 
ötven lovas vágtatott be gyors egymásutánban a vár 
udvarába. Az ottlévő bég kővédermedt a meglepetéstől. 
Ezután a szendrői legények a sötétség leple alatt lefegy- 
verezték a kapuőrséget. 

Hamarosan nagy tusakodás kezdődött. A szendrői 
fiúk azonban egytől egyig katonaviselt emberek voltak, 
és eléggé találékonyak is. Ugyanakkor pedig a várat is 
jól ismerték, s tudták hol tartják a lőport a törökök. 
Több szendrői legény gyorsan odafutott, és tüzes kanóc- 
cal felrobbantotta a puskaporos hordókat. 

Hatalmas, vad robaj rázta meg erre a falakat! 

A várban lévő törökökön vak rémület lett úrrá. Sokan 
azt hitték, hogy ágyúzzák a várat. De könnyen azért 
nem adták meg magukat! Ám végtére is nem bírtak a 
bátor szendrőiekkel. Mire a piros hajnal fölkelt, már 
magyar zászlót lengetett a vár fokán a tavaszi szél. 

Így került vissza a szendrői vár a magyarok kezére, 
s közel három évig a szendrői juhászlegény volt a vár 
kapitánya. 

Az csak természetes, hogy itt tartották a hétországra 
szóló lakodalmat is. Mulattak, vigadoztak a szendrőiek, 
de legboldogabb mégis Márton és Ilka volt. 

A három év elmúltával a juhászlegény önszántából 
átadta egy igazi kapitánynak e nehéz tisztséget. Ekkor 
költözött el édesapja az élők sorából, s ő egy tanyát és 
egy nyáj birkát örökölt utána. 

A basa csudaszép perzsaszőnyeges nyeregtakaróját 
azonban magával vitte. Örök emléknek. 

Csak késő öreg korában ajándékozta el azt a helybeli 
református egyháznak, amely sokáig őrizte a bátor 
szendrői juhászlegény hagyatékát. 

Egyentuhás tömeg, tanévnyitó. Semmi érde- 
kes. Azon kívül, hogy a saját osztálytársaimmal 
is találkoztam végre. Meg Tetkáéktól a másik 
őtssel, mert velük akkor is versenyben vagyunk, 
ha ilyesmiről sehol egy átva szó sem esik. 

— Nahát, mekkorát nőttél! Juj, levágattad a 
hajad" — álmélkodtak. 

Vagyis: ezek egész nyáron nem találkoztak. 
Most látják egymást először június óta. Bezzeg 
mi! Örökké tudtuk, ki, hová ment, mikor jön. 
Akik meg éppen otthon voltunk, együtt stran- 
doltunk, kirándultunk, játszottunk. Egyszer még 
Szentendtére is elmentünk színházba. Óriási buli 
volt. És most, természetesen, kész az új progra- 


munk. Olyan új, hogy nem is tudom, mi le- 
HEE sa 

Magyart Gyuri egy cédulát nyomott a kezembe. 
Még tartott a beszéd, nyugodtan kihajtogathat- 
tam. , Szeptember elsején lomosítási akció! Ta- 
lálkozás a szokott sarkon, pontosan négy óra- 
köt" 


Ez valami új trükk, vagy a beránduláshoz tar- 
tozik ? 

Négy órakor Terkával és velem együtt tízen 
voltunk a sarkon. Mindannyian, munkaruhában: 
melegítőben, pamuttrikóban, szatyrokkal, spár- 
gával felfegyverkezve. 

Elmagyarázták a hadihelyzetet. 

— Megnézzük, mi mindent dobtak ki. 

— Mi vagyunk a papírfelelősök — ragadta vál- 
lon Gyuri Asztalos Tomit. yi 

— Mi meg a tongyosok — nevetett össze Or- 
dög Ildi Nyári Mónikával. 

— Az én dolgom volt a MÉH-telep felderítése. 
Elintéztem, hogy hátom napig ne legyen csúsz- 


12 


Berándulunk 1. 


tatás, szünnap, teltház és más bosszantó akadály 
a sereg előtt — jelentette Laci. 

— Gtatulálok. Nehéz lehetett. Az ötlet és a 
szervezés remek. Csak még nem tudom, mi benne 
a lomosítás. 

— Ami jó és tudjuk használni vagy elajándé- 
kozhatjuk, azt magunkkal visszük. Ami nem jó, 
de meg lehet csinálni, azt is. 

— Teremtsünk éttéket! — idézte tanárosan 
Terka a tavalyi jelszót —, de ne jövőre, mett jön- 
nek a guberálók és akkor jaj nekünk ! 

Mindenki nevetett, tehát a kishúgom már le- 
adta a drótot a tippemrtől. 


y 9 


Mindjárt az első ház előtt, ahol megálltunk, ha- 
talmas torony emelkedett. Kályha, W. C. -csésze, 
csövek, mosdó, kanapé, karosszékek, egyikben 
kezetlen baba. 

— Te, ez a kályha egész jó. Kár, hogy nekünk 
már van. 

Rongy, papír sehol, még a kezetlen baba is 
meztelen. 

— Mit találtam? — dugta hátra a kezét Mó- 
nika. 

— Játékot — vélte Gyuri. 

— Kincset — vágta rá Ildi. 

— Ez egy bomba, vagy mi. 

Mónika tenyerén megzöldült kis henger, annak 
tetején félgömbszerű kupak, fogantyúval. 

— Jé, ez egy daráló. Rézből. A mienk majd- 
nem ilyen, csak csillog. Anyukám kedvenc da- 
rabja. 

Tomi szakértelemmel forgatta, nézegette to- 
vább: 

— Még működik. 


— Ezt megmentjük — kapta ki a kezéből Ter- 
ka és a darálót a szatyrába süllyesztette. 

A következő ház előtt alig hittünk a szemünk- 
nek. Összekötött papírkötegek. Jó nehéz képes- 
lapok évfolyamai. 


ESVE ar 


Futás a kiskocsiért. Gyorsan visszaértem. Tomi 
és Gyuti egy vesszőkosárnyi poros üveggel bir- 
kózott. A. szögletes, vén kosár recsegett, porzott, 
aztán megunta a ráncigálást és elszakadt. A porba 
bagyulált üvegek lágyan gördültek lefelé az útra, 
mint egy halom, kifakult brikett. 

— Hagyjuk a csudába — bosszankodott az 
erőlködéstől kipirult Gyuri. 

— Már hogy hagynánk, mikor minden üveget 
visszavesznek. 

— Akkor sem érdemes fülig bekoszolódni. . . 

— Tudjátok mit? Én ismerek egy bácsit, aki 
a különleges üvegeket gyűjti. Elhívom. Ő majd 
megmondja, melyik üveget érdemes mosogatni. 

— Éljen! — lapogattuk meg Ildit, aki ettől 
szörnyű maszatos lett, de annál büszkébb. 

Laci és Kis Szilvi maradt. Ildi a bácsiért sza- 
ladt. 

Mi tovább masíroztunk, árgus szemekkel 
figyelve az utat. Í 

Ócskaságok, szemét. Aztán, vátatlanul egy tel- 
jesen ép ketámia kávéskészlet. Igaz, mi nem kávé- 
zunk, de a tányérok, például, kitűnő cserépalá- 


tétek. A csészékben meg gyűjthetünk, mondjuk, 


magvakat... gyöngyöt. Majd meglátjuk. 
— Várjatok! — kiabáltak utánunk Laciék. — 


A bácsi két régi, értékes üveget talált. Örömében £ 


az egész kosarat betette a kocsijába és kimossa ne- 
künk az üvegeket. Mind. 

Irány a MÉH. Kíséretünk: mosógépek, vaksi 
képernyők, páratlan cipők. . . 

Mónika lelépett. Dolga támadt. 


Másnap és harmadnap esett az eső. 4-én is ló- 


gott a lába. 


Szilvi délben azt mondta: ma délután berán- 


dulunk. 
— Ilyen időben? 
— Igen. Berándulásra éppen jó. 


Négykor ünnepélyesen kinyitotta régi őrsi bú- 
vóhelyünk ajtaját. Ámultam. Mindenütt gondos 
kezek nyoma. Az ablak festetten, függönyözve 
tagyog. Előtte kaktuszok folydogálnak terpesz- 


kednek, csücsülnek. A régi gyútódeszka helyén 
igazi asztal, terítővel. Körülötte régimódi, vicces 
puffok, rövidke, görbe lábakon, útra készen, 
mint a teknősök. Nem csodálnám, ha elmász- 
nának valametre. A régi tuskók a sarokba kerül- 
tek. A legnagyobbikon a kezetlen baba, tisztán, 
felöltözve, új kezét széttárva. 

— Ide mindig berándulhatunk, ha nem kirán- 
dulhatunk. 

— Gyönyörű — nyögtem ki nehezen. 

— Még a szünidőben szedtük rendbe. Díszít- 
gettük, de egy kicsit kopátrnak találtuk. 

— És akkor jött a lomtalanítás. 

— Jött, de egy csöppet sem ártott neki a süt- 
getés. 

Többen kuncogtak. 

— Sütgetés? Ja, a 4-es?! Ej-ha! Szóval, ti ja- 
vítottátok ki a dátumot? 

— Hát persze. Terka találta ki. Nagy ötlet volt, 
mi? Jól kiszúrtunk a gubetálókkal! 

— Jól kiszúttunk! — helyeseltem büszkén, 
mintha én is ott lettem volna a nagy ötlet szüle- 
tésekor. 

Senki sem figyelmeztetett az önkéntelen nyelv- 
botlásra. 


Józsa Teréz 

Görög Júlia rajzai 


Adomák Baranyából 


AN szamárrá változott harát 


Egyszer egy ember két szamarával az erdő 
szélén szántogatott. Valami dolga került, s be- 
ment az erdőbe — addig meg a két szamár ott 
maradt az ekébe fogva. Arra ment két kéregető 
barát, akiknek szekerét csak egy szamár húzta — 
vagy mit mondok? Húzta volna, de már alig 
bírta. Meglátták az erdő szélén a két szamarat: 
összebeszéltek, hogy az egyik jó lesz nekik. Av- 
val odamentek az ekéhez, az egyik barát kifogta 
az egyik szamarat, oszt elvezette, a másik barát 
meg magára vette annak a szamárnak a szerszá- 
mát, akit elvittek. Úgy állt ott a barát, míg a 
gazda meggyütt. Az csak nagyot nézett, amikor 
barátot látott a szamara helyén. 

— Hát maga mit keres itt, tisztelendő uram? 
Aztán hova tette a másik szamarat? — szól oda 
a barátnak. 

— Gazduram! Én eddig el voltam átkozva, 


Békés Rozi rajzai 


most meg az időm lejárt: ember lettem! 

A szántóvető csudálkozva nézett rá: 

— Ej, de sokat megvertem én magát, ne hara- 
gudjon érte — mondta neki. — Hanem most 
már, ha így van, csak menjen el! 

Leszedte róla a szerszámot, oszt elengedte. 

A másik az erdő szélin már várta: még egy-két 
napig kéregettek, aztán az elhozott szamarat a 
vásáron eladták, ők meg hazamentek. 

A vásárra a gazda is elment, hogy az egyedül 
maradt szamara mellé még egyet vegyen. Ahogy 
ott bolyong, a sok eladó szamár között meglátja 
a magáét. Nem tudta elgondolni, hogy a barát- 
ból hogy lett újra szamár. Odament, oszt a fü- 
lébe súgta: 

— Tisztelendő uram, hiába áll itt, én már nem 
veszem meg magát még egyszer! 

Avval elfordult, és másik szamarat vett. 


Elmondta: Radó Józsefné, Hosszúhetény 


. Országhegyi Károly 
. Lovas és a ló 


Lópata dobban, 
csattan az ostor, 
vágtat a pályán 
gyorsan a ló. 


Ugrik az árkon, 
rúd-akadályon, 
borzas sövényen, 
tócsa felett. 


Sárga trikóban 
törpe huszárja 


űzi, a célhoz 
érjen előbb. 


Hajlik a zászló 
a győztes előtt. 


Törpe huszárka 
. gyönge nyakában 
zöldre bemázolt 
mű-koszorú. 
Ám Neked, kedves 
pej-csikajom, 
egy teli zsákkal 
jár ki a zab. 


Nochta Tímea 
Van egy Artúr nevű partvisom 


Van egy Artúr nevű partvisom. Szétszedtem nagyapa kockás 
zokniját, mert imádom a kockás fejet. Nadrággombokból 
vannak a szemei. Szétszabtam egy régi öltönyt, hiszen adnom 
is kellett rá valamit. Jópofa lett, sőt! Ahhoz képest, hogy 
partvis, igen értelmes képe van. 

Fogatlan Ági a lépcsőházból azt kérdezi, mit eszek rajta. 
Íme, hogy a lányok néha milyen hülyéket kérdeznek. Azt 
mondja, hogy mi a csudának, mikor aludni se lehet vele, 
és le se vihetem a térre, mert még a lábán sem áll meg, nem 
beszélve arról, hogy a többiek kiröhögnek. 

, Miért!? — vicsorítottam el magam —, az unokatesóm egy- 
szer az új horgászbotjával aludt, pedig az sem arra való! Csak 
hát örült neki!" 

Azt a terepjárót, amit szülinapomra kaptam, semmire sem 
tudom használni, mert apával első este szétjátszottuk. 

Na bumm! A tortaevésből pedig csak arra emlékszem, hogy 
anya kiabált, mert leettem magam. 

Hát csináltam magamnak egy Artúr nevű partvist. 


VII! VIT Winnetouval 


Tigrisek között 


avagy 


szembejöttem önmagammal! 


Jó szokás, ha a kedves szülők 
szemmel tartják csemetéiket. Erről 
sok tanulságos történet forog köz- 
szájon. És az is igen helyes, ha együtt 
nézik a televíziót (lehetőleg az esti 
mesét és nem a krimit, bár az több- 
nyire izgalmasabb), együtt mennek 
kirándulni  (kisközségben könnyű, 
ott a szülők ismerik egymást, és leg- 
alább nem unatkoznak akkor, ha a 
gyerekek mondjuk fociznak). Jó, ha 
a kedves szülők alkalmanként elol- 
vassák gyermekeik  olvasmányait. 
Nem elsősorban ellenőrzési célból, 
hanem hogy visszaemlékezzenek sa- 
ját . harmadikos-negyedikes ko- 
rukra. 

Nem tudom, hogyan történt, em- 


lékezni akart-e Gáspár Rita anyukája 
azon a délutánon, amikor kislánya 
kedves KISDOBOS lapjába belelapo- 
zott? Mindenesetre belelapozott és 
imigyen szóla: 

— Édes lányom, Rita, úgy is, mint 
a Tigris őrs vezetője! Olvastad-e, mit 
ír az újság? 

S felolvasta gyermekének azt, amit 
mi, az áprilisi Postafiók 100 rovatban 
közzétettünk, hogy szerkesszetek la- 
pot, amolyan Mini Kisdobost! Azt is 
megírtuk, hogy a vidéki, ügyes szer- 
kesztőinket meglátogatjuk. És, mert 
a Tigris név az őrs bátorságára utal, 
még ettől a látogatási lehetőségtől 
sem rettent meg Gáspár Rita őrse, 
hanem azon nyomban hozzákezdett a 


munkához. Mini Kisdobost szerkesz- 
tett, és azt el is küldte nekünk. 
Mikor ezt az írást olvassátok, már 
mogorva őszi szelek fújnak. De ami- 
kor gépkocsiba szálltunk, hogy fel- 
keressük a tassi tigriseket, 
azaz, illendően szólva, a tassi általános 
iskola 132. számú Rákóczi Ferenc Út- 
törőcsapatának harmadik Á osztá- 
lyos kisdobosait, a hőmérő higany- 
szála még a 34-30 fok körül tanyázott. 
És a harmadikos kisdobosok sem vol- 
tak már harmadikosok, mert tanév- 
záró után jártunk ott. Bizony még 
aggódtunk is a szerkesztőségben, kit 
találunk Tasson? Ott a Duna-part, 
ahol pecázni lehet, s gondoltuk, fü- 
rödni is. Aztán Velencén van a csapat 


tábora. És minden gyereknek akad 
nyári programja : nagymama, kereszt- 
mama, rokonság. Ki lesz vajon oda- 
haza? 

Egyedül indultam útnak. Érkezé- 
semről két nappal előtte táviratot 
küldtem. Mint kiderült, Tasson nem 
rozsdás a riadólánc, sőt! Úgy csörög, 
mint új korában. Mert mire odaér- 
tem, csaknem teljes létszámban jelen 
volt a Winnetou és a Tigris őrs. (Per- 
sze, meg kell most azt is magyaráz- 
nom, miért júniusban mentem Tass- 
ra? Azért, mert ahhoz, hogy az októ- 
beri KISDOBOS-ban megjelenjen a 
helybéliekről szóló írás, július 18-ig 
nyomdába kell küldenünk!) 

Virággal dekorált, szép tante- 
rem fogadott. Kerestem, vajon hol 
vannak a laptárs szerkesztői: Gáspár 
Rita, Fodor Pali, Szendi Gabriella, 
Gubacsi Szilveszter? Nos, Rita jelen 
volt, még verset is mondott, mert- 
hogy mesélni és verselni ügyesen 
tud. Anyukáját — aki felhívásunkat 
megtalálta a lapban — szintén meg- 
ismertem. Szendi Gabi igen jó ba- 
rátja Ritának, még farsangra is Ku- 
kori és Kotkodának öltöztek! Fodor 
Pali sporttáborban volt. És Szilvi? 
Hol van Szilvi? Itt jön Szilvi!!! 

Szőke hajú kislányt vártam, ezzel 
szemben szőke hajú Szilveszter érke- 
zett! De a meglepetésnek még nem 
volt vége! 

Azt mondta valaki : 

— Itt a Joó tanár néni! 

Kiegyenesedtem. Elvégre Joó is 
vagyok, meg tanár néni is — bár 
szerkesztő a KISDOBOS-nál. De 
senki sem nézett rám! Inkább Joó 
Sándorné tanár nénire. Aztán kide- 
rült, hogy van ám itt, Tass környékén 
elég sok névrokonom, köztük egy 
Joó Katalin is, aki most lesz első 
osztályos. Ennek külön megörültem. 

Lovászi Zita tanító néni elmondta, 
hogy az Alföldnek ezen a szép vidé- 
kén, Kunszentmiklóson, Szalkszent- 
mártonban, Dömsödön, Szabadszállá- 
son — tehát a környező községekben 
mindenütt — járt Petőfi Sándor. 
Csak valahogy őket kerülte el, s 
így lett az a nevezetességük, hogy 
mindenütt volt csak náluk nem. 


Ámbár, ki tudja? Reménykednek 
még abban, hátha valami lomtalaníi- 
tásnál előkerül egy régi láda mélyé- 
ről valamilyen levél, hogy bizony 
erre is rótta az utat a szeretett 
költő. 

És nemcsak hogy Petőfi nem 
járt erre, de tulajdonképpen tigri- 
sek sincsenek már itt! Vagyis a Tig- 
ris őrs átalakult. Nem szelídült házi 
doromboló macskává, ámbár leány- 
őrs lett belőle. Egy szem fiú merész- 
kedett közéjük, Kovács Laci. A másik 
őrs csupa fiúból áll és Winnetou névre 
hallgat. Igaz, köztük is van egy leány: 
Kluska Erika, akit szívesen vettek 
maguk közé az indiánok. 

Mondom, nyár volt, amikor Tasson 
jártam. A Duna partján a csapat kis 
táborában zuhanyozókat szereltek a 
téeszbeli patronálók, és újrafestették 
a faházakat. 

A Dunához sok minden köti a 
gyerekeket: nagypapa korukban me- 
sélik majd az akkori tassi unokáknak, 
hogy milyen is az, amikor zsilipel a 
hajó. 5 

Fodor Pál őrsvezető a Dunáról 
írt riportot a Mini Kisdobosba: 
Sok kis pontyot fogtunk, de azokat 
vissza kellett dobni, hogy nőjenek 
még. Az enyém 32 centis volt, a te- 
sómé sem nagyobb. Mielőtt vissza- 
dobtuk őket, azt mondja, hogy hívd 
pontyocska az öregapádat, akár a 
mesében! Már éppen indulunk, ami- 
kor kapások jönnek. Bevágtam, mert 


azt hittem, amur. Csak amikor feljött 
a víz tetejére, akkor látjuk, ez bizony 
ponty! Nem volt merítőhálónk. Kéz- 
zel kellett kifognunk. Otthon meg- 
mértük: majdnem 38 centis volt és 
több mint két kiló! Nagyon finom 
halászlét főzött belőle anyukánk!" 
Mire ezek a sorok megjelennek, a 
tassi tigrisek és a Winnetou indiánjai 
negyedikesek már! Október lesz, né- 
hány osztályzat is színesíti az ellen- 
őrző könyvecskét, és egyre több időt 
töltenek a szép, új iskola még újabb 
szárnyában. Az orosz nyelvet negye- 
dikben kezdik, és minden szombat- 
juk szabad lesz. Most magamban be- 
szélve megkérdem magamtól: jár- 
nál-e újra első osztályba, Joó Katalin, 
mint itteni névrokonod, Joó Katika? 
Sóhajtozva, irigykedve bólogathatom 
rá az ,igen"-t! 
Joó Katalin 


A rajzokat Pucheker Judit 
és Ruthmayer János 
kisdobosok készítették, 
Lébénymiklós 

2. sz. Általános iskola 

Dobra verjük 


Kányádi Sándor 
Jön az ősz 


Jön már az ismerős, 
szél-lábú, deres ősz. 
Sepreget, kotorász, 


meg-megáll, lombot ráz. 


Lombot ráz, diót ver, 
krumplit ás, szüretel. 
Sóhajtoz nagyokat, 

s harapja, kurtítja 

a hosszú napokat. 

Ha valakinek hiányozna. Aki nem tudja, hová lett Mezőtúron 
az újvárosi iskola tornaterme mellől az az ócska, romos építmény, 
ezúton értesítjük : a Fiatal Utazók Klubja lebontotta. A klub kisze- 
sei a bontási anyagot az iskolának adták. A fárasztó munka két na- 
pig tartott. A jószándék-avatta kőműveseknek a Petőfi Sándor Út- 
törőcsapat pajtásai főztek: szabad tűzön, ínycsiklandó paprikás- 
krumplit. S mivel őket is a jó szándék avatta szakáccsá, kölcsönö- 
sen örömük telt egymás munkájában. Sőt, a sajátjukban is. 


Csak így tovább! Gyomaendrődön, a 2. számú Általános Iskola 
úttörőcsapata különös örömmel és büszkeséggel sorakozhat fel 
a csapatzászló ünnepén. A gyerekek a legmagasabb úttörőközös- 
ségi kitüntetést, a KISZ Központi Bizottsága Vörös Selyemzászla- 
jának csillagát nyerték el munkájukkal. A II. Rákóczi Ferenc csapat 
példásan ápolja névadójának hagyományait. Jó őrsi közösségek 
alakultak ki benne és kitűnő kapcsolatot alakított ki a környező 
felnőttek közösségeivel, intézményeivel, szervezeteivel. Gratu- 
lálunk. 


A kék jelzés mentén. Amíg az idő kedvez, érdemes a Vas me- 
gyében portyázóknak és a helybélieknek is nekivágni egy kis túrá- 
nak. Annál is inkább, mivel nemrég Sárváron úttörőtábort létesí- 
tettek. A tábor a Kék-túra útvonalán, a Csónakázótó mellé tele- 
pült, így a túrázóknak is szálláshelyet kínál. 


Fordított nap és suli-buli. Minden tanévben csak egyszer tar- 
tanak ilyet is, olyat is Kisterenyén, az iskola úttörőcsapatának 
játékos kedvű tagjai. A sok-sok játékkal tarkított suli-bulit má- 
jus 31-én, a fordított iskolai napot pedig közvetlenül utána, jú- 
nius 1-én rendezik. Addig már csak kilenc hónapon át kell elvi- 
selniük az egyenes iskolai napokat, az olyanokat, amelyeken a gye- 
rek ül a padban, a tanár meg a katedrán és nem fordítva. A kis- 
terenyeiek szerint gyakran az is egész kellemes. Úgy véljük, raj- 
tuk, és másutt is a gyerekeken múlik, hogy mindig, az egész tanév 
alatt az legyen. A tanárokon, ahol ők is benne vannak a suli-buli- 
ban, a fordított nap bohóságaiban, bizonyára az idén sem múlik. 


Állatkert I. Az állatkert első lakói mellékletünkön az elefánt, a 
zsiráf és az oroszlán. Jövő hónapban folytatjuk : zebrával, kroko- 
dillal, vízilóval és pingvinnel. Ezért az elkészített állatokat őriz- 


zétek meg. A kivágás szabályai: egy-egy rajz körülvágása után a — 


szaggatott vonalak mentén hajtogassátok meg az ábrákat a kívánt 
forma elérésére (fej, láb, nyak, fül stb.). A fekete kis köröcskéket 
az összeragasztás előtt lyukasszátok át, ebbe tegyetek Milton- 
kapcsot. Az elefánt fejét a törzséhez úgy illeszthetitek, ha a haj- 
togatás után a fülét a test belseje felől az előre kivágott félköríves 
nyíláson átdugjátok. A lábak hajtogatása is fontos, hogy az elefánt 
állni tudjon. Csak ezután ragasszátok össze a testét. 

Az oroszlán fejét is belülről kell a testhez hajtogatni és Milton- 
kapoccsal hozzáerősíteni (lásd a mintarajzon). 

A zsiráfon sok a hajtogatni való, de ha kialakult a farka, lába, . 
feje formája, akkor tűzzétek bele a köröcskékbe a Milton-kapcsot. 
A zsiráf nyaka Így mozgatható lesz. 


Írta: Gyárfás Endre, rajzolta: Koltai Éva 


Postafiók 


Elöljáróban arra szeretnélek kérni 
Benneteket, kedves olvasóink és tu- 
dósítóink, leveleket író pajtásaink, 
hogy leveleitekben elsősorban arról 
írjatok és számoljatok be nékünk, 
vajon hogyan és mivel töltitek a sza- 
bad szombatokat? Jó ötleteket 
várunk, a borítékra írjátok rá idén 
is az , ÖÖ" betűt! Természetesen a 
legjobb levelek és legeredetibb ötle- 
tek helyet kapnak a KISDOBOS-ban, 
vagyis nyomtatásban olvashatjátok 
beszámolóitokat. A dicsőségen túl 
számít, hogy másnak segítitek leve- 
leitekkel, ötleteitekkel a szabadidő 
okos, hasznos eltöltését! 

Lássunk néhány eddig érkezett sza- 
badidős, ötletes levelet! Sovány 
Anikó (Vértesszőlős, Árpád u. 11. 
2837): 

, Szabad szombaton reggel fél kilenc 
tájban felkelek, tíz körül elmegyek a 
boltba és bevásárolok. Otthon porszí- 
vózom, törülgetek, megöntözöm a virá- 
gokat. Ebéd után kicsit játszom, aztán 
tanulok hétfőre, hogy ezzel már ne le- 
gyen vasárnap semmi gondom. Hét- 
kor vacsorázunk. Utána még kicsit né- 

enyi VÉGÉN TEST) 


TéT CET UT ADTENN 


Vinkó Tamás linómetszete, Gencsapáti 


zem a tévét — és kilenckor van taka- 
rodó. — Édesanya szerint gyereknek 
olyankor már ágyban van a helye!" 
Nyiri Katalin (Sajópüspöki, Ju- 
hász J. u. 8. 3653) versben számolt 
be: 

a Unatkozom, mit csináljak? 

Játszani nem akarok, hát takarítok! 
Mosogatok, törölgetek, 

fényes minden, örülhetek. 

Követ mosok, sepregetek. . . 
Csengetnek. — Ki az? — kérdezem. 


— Én vagyok! — és ajtót nyitok, 
Anyu érkezett meg. 

Örül a nagy tisztaságnak. . . 

Én meg azt sem tudtam, unalmamban 
mit is csináljak! . ." 

Van, aki nem otthon tölti a szabad 
idejét, hanem pajtásaival. Koncz Ka- 
talin, Kiss Zsuzsa, Ganyu Erzsé- 
bet a 4015. számú Matuzsa György 
Úttörőcsapat második bés kisdobosai 
(Vásárosnamény-Vitka) : 

s Elhatároztuk, hogy szombati rajfog- 
lalkozáson szalonnát sütünk! Délután 
kettőkor gyülekeztünk. Hoztunk kenye- 
ret, szalonnát és hagymát. Nyársat ké- 


szítettünk. Megraktuk a tüzet. Hozzá- 
fogtunk a szalonnasütéshez. Ott volt 
a rajvezetőnk és két őrsvezetőnk is. 
Közben megtanultuk, hogy nem lehet 
ám akárhol tüzet rakni, csak engedé- 
lyezett helyen, és ha nem sütünk-főzünk 
tovább, a tüzet el kell oltani, földdel 
lefödni, mert különben baj lehet belőle. 
A szalonna nagyon finom volt, jóízűen 
falatoztunk. Utána játszottunk, mi, lá- 
nyok labdával, a fiúk meg fociztak. 
Nagyon jól éreztük magunkat, ezt más- 
kor is megismételjük!" 

A 1511. Hámán Kató Uttörőcsa- 
pat negyedik ás Gagarin raja (Nyír- 
egyháza, Kálvin tér 13. 4000) 

Az , Edzett Ifjúságért" mozgalom ke- 
retében úszásoktatást szerveztünk. 
A patronáló SZAVICSAV Vállalat Augusz- 
tus 20. Szocialista Brigádja vállalta, 
hogy társadalmi munkában megtanítja 
rajunk több tagját úszni. Az uszodába 
mindig más és más szülő kísért minket. 
Két hónap alatt 18 pajtás tanult meg 
úszni! Ezúton is köszönet érte a felnőt- 
teknek!" 
További 
várjuk! 


ötletes  leveleiteket 


Kirándulásaidról, sétáidról bizonyára nem 
üres zsebbel érkezel haza, hiszen fényes vad- 
gesztenyék, a makkok és még sok más mag, 
bogyó, szárnyas termés szinte kínálja magát az 
összegyűjtésre. És ha már összeszedted őket, 
csinálj is belőlük valami ügyeset, érdekeset. 
Kedvcsinálásként bemutatunk itt egy sorozatot. 

A héjából (1.) kivett vadgesztenyéket rendezd 
össze forma, nagyság, esetleg szín szerint, s min- 
dig a legalkalmasabb darabot használd fel mun- 
kádhoz. Magát a tüskés burkot kevés alakítással 
sündisznócskává formálhatod (2.), csak a burok- 
ba visszatett gesztenyetest alján kell faragással 
lábakat kialakítanod. Szemet mindenütt kés- 
heggyel fúrt lyukba rajzolt filctollpontocskával 
jelezhetsz. Hogy egyen is a süni, felébe vágott 
és kivájt gesztenyéből lábas tálacskát csinálj 
neki (3.). A lábak kés- vagy ollóheggyel fúrt 
lyukba vert, kihegyezett gyufaszálakból, ágda- 
rabkákból készülnek. A malacnak (4.) négy lábra 
van szüksége, füleit gesztenye héjából vágd ki és 
késheggyel szúrt résekbe szorítsd be. Külön 
feje van a lovacskának (5.), a nyak gyufaszál, vagy 
sSörényesre" faragott ágacska. A fej lehet makk- 
ból, vagy igen apró gesztenyéből. 

Mazsola (8.) fejét rövid nyak köti a törzséhez. 
A lábait magából a héjból hasíthatod ki. Rajz- 
szeg alkatrészek kellenek a hajóhoz és a baba- 
kocsihoz (2.). Külön lábfeje van a kertészkedő 
emberkének (10.). A pingvin (7.) teljesen gesz- 
tenyéből, a madár (8.) pedig makkokból készült, 
szárnyait juharfáról szedheted. 


zintes: 1. a yáb 

fortáttáb, 7. Zöltánor Badázte. 8. Tűvel dolgozik. 
9. Nagytestű madár. 10. Kettőzve leánynév. 12. Fő ellen- 
téte. 13. Disznócsorda. 15. Fekete tollú madár, tárgy- 
esetben. 16. Csúf. 17. Vén. 19. Majdnem Pál. 20. Ravaszság. 
Függőleges: 1. Őszi gyümölcs (ék. hiba). 2. Kis Zoltán. 


3. Aki felállt, az . . . 4. Sír. 5. Földművelő eszköz. 6. Ellen- 
ségeskedést kezdő. 11. Húz ellentéte. 13. Fogda régiesen 
(ék. hiba). 14. Nálam mássalhangzói. 15. Régi filmek vi- 
dám alakja (ék. det társát Zorónak hívták. 16. Disznó- 
hang. 18. GF. 19. P 

. A. kerelztréjtvánY bi beküldendő a vízszintes 1, 47 
20 és a füg gőleges 1. 


Négy egyliteres üvegben 6, 8, 9,5 d! folyadék van. Egy 


3 deciliteres pohár segítségével úgy kell töltögetni, hogy 
mindegyik üvegben egyforma mennyiségű folyadék le- 
gyen. Hány deciliter lesz minden üvegben? 


Rakd ki ezt a 9 háromszöget gyufából. 6 gyufát más helyre 
kell tenni, hogy csak 6 ugyanilyen háromszög maradjon. 


Az egyessel jelölt négyzetből 
kiindulva írjátok be lóugrás 
szerint a számokat 15-ig. Jó 
megfejtés esetén minden 
négyzetbe kerül egy szám. 
A megfejtést rajzold be. 


Figyelem! Az öt fejtörő feladat megfejtését levélbe írjátok le és a 2-es számot (a bal felső sarokból) tegyétek a szep- 
temberi megfejtéshez. Beküldeni csak a novemberivel együtt kell! 


kisdobos 


A Magyar Úttörők Szövetségének gyermeklapja XXXI. évf. 8. sz. 
Szerkesztő: Kelemen Sándor 


Levélcím: Kisdobos szerkesztősége, Budapest, Postafiók 100. 1502 Telefon: 660-162 
Kiadja az Ifjúsági Lapkiadó Vállalat. Felelős kiadó: dr. Petrus György 
Kiadóhivatal: Budapest VI., Révay u. 16. 1374 Telefon: 116-660. Terjeszti a Magyar Posta 
Előfizethető bármely postahivatalnál, a kézbesítőknél, a Posta hírlapüzleteiben 


és a Posta Központi Hírlapirodánál (KHI) Budapest V., József nádor tér 1., 


1900 közvetlenül 


vagy postautalványon, valamint átutalással a KHI 215-96 162 pénzforgalmi jelzőszámlára. 
Megjelenik évenként tíz alkalommal. 

Előfizetési díj 1 évre 55,— Ft, I. félévre 33,— Ft, II. félévre 22,— Ft, negyedéves előfizetés nincs. 
Készült a Kossuth Nyomdában. 82.0599 Felelős vezető: Bede István vezérigazgató 
INDEX : 25.442 
HU ISSN 0450-3287 
Kéziratokat nem őrzünk meg és nem küldünk vissza. 

A címoldal Békés Rozi, a hátsó címoldal Vida Győző munkája 


Lóg a puli nyelve, Kunkori nyelvecske, 
nyalint a folyóba. piros csali-forma. 

Keveri a habot. Talán Bekapná az öreg harcsa, 
horgászna alóla? tudom, ugrándozna. 


